1.9.2023.
LV
Eiropas Savienības Oficiālais Vēstnesis
L 216/7
PIELIKUMS
“PIELIKUMS
Kombinēto produktu saraksts, kas atbrīvoti no oficiālajām kontrolēm robežkontroles punktos (3. pants)
Šajā sarakstā ir norādīti kombinētie produkti saskaņā ar Savienībā izmantoto Kombinēto nomenklatūru (KN), kuriem nav jāveic oficiālās kontroles robežkontroles punktos.
Piezīmes par tabulu: (1) sleja – KN kods Šajā slejā ir norādīts KN kods.
Ar Regulu (EEK) Nr. 2658/87 izveidotā kombinētā nomenklatūra balstās uz preču aprakstīšanas un kodēšanas harmonizēto sistēmu (“Harmonizētā sistēma” jeb “HS”), ko izstrādājusi Muitas sadarbības padome (tagad – Pasaules Muitas organizācija) un kas apstiprināta ar Padomes Lēmumu 87/369/EEK (1).
KN ir pārņemtas HS pozīcijas un sešciparu apakšpozīcijas.
Septītais un astotais cipars norāda tālākas KN apakšpozīcijas.
Ja ir izmantots četru, sešu vai astoņu ciparu kods bez atzīmes “ex” un ja vien nav norādīts citādi, neviens kombinētais produkts, kura nosaukuma priekšā ir norādītie minētie četri, seši vai astoņi cipari vai kuru aptver šie kodi, nav robežkontroles punktā jāuzrāda oficiālām kontrolēm.
Ja kādā četru, sešu vai astoņu ciparu koda klasē dzīvnieku izcelsmes produktus satur vienīgi noteikti norādīti kombinētie produkti un ja šim kodam kombinētajā nomenklatūrā nav īpaša apakšiedalījuma, kodam ir atzīme “ex”.
Piemēram, attiecībā uz “ex 2001 90 65” 2. slejā norādītie produkti robežkontroles punktos nav jāpārbauda.
(2) sleja – Paskaidrojumi Šajā slejā ir detalizēti aprakstīti kombinētie produkti, uz kuriem attiecas atbrīvojums no oficiālajām kontrolēm robežkontroles punktos.
KN kodi
Paskaidrojumi
(1)
(2)
1704, ex 1806
Tādi konditorejas izstrādājumi (ieskaitot saldumus) un baltā šokolāde, kas nesatur kakao, un tādi konditorejas izstrādājumi (ieskaitot saldumus), šokolāde un citi pārtikas izstrādājumi, ziežamas pastas un izstrādājumi dzērienu pagatavošanai, kas satur kakao, kuri atbilst 3. panta 1. punkta a) apakšpunkta prasībām.
ex 1902 19, ex 1902 30, ex 1902 40
Makaronu izstrādājumi, nūdeles un kuskuss, 3. panta 1. punkta a) apakšpunkta prasībām.
ex 1904 10, ex 1904 20, ex 1904 90
Tādi gatavi pārtikas produkti, kas iegūti, uzpūšot vai apgrauzdējot graudus vai graudu produktus, gatavi pārtikas produkti, kas iegūti no neapgrauzdētām graudu pārslām vai no neapgrauzdētu graudu pārslu un grauzdētu pārslu maisījumiem vai no uzpūstiem graudiem, kuri atbilst 3. panta 1. punkta a) apakšpunkta prasībām (piem., brokastu pārslas, muesli, granola).
No rīsiem un citiem graudaugiem iegūti gatavi pārtikas produkti, kuri atbilst 3. panta 1. punkta a) apakšpunkta prasībām.
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Maize, kūkas, gatavi konditorejas izstrādājumi, cepumi (ieskaitot krekerus), vafeles un zīmogvafeles, sausiņi, grauzdēta maize un tamlīdzīgi grauzdēti izstrādājumi un čipši un kraukšķi, kuri atbilst 3. panta 1) punkta a) apakšpunkta prasībām.
kas
atbilst
(1) Padomes Lēmums 87/369/EEK (1987. gada 7. aprīlis) par noslēgto Starptautisko konvenciju par preču aprakstīšanas un kodēšanas harmonizēto sistēmu un tās grozījumu protokolu (OV L 198, 20.7.1987., 1. lpp.).